สวัสดีค่ะ พอดีสังเกตตัวเองว่าเวลาเช็ดทำความสะอาดหลังจากปัสสาวะแล้วมันเหมือนจะมีตะกอนสีน้ำตาลเข้มออกไปทางสีดำติดทิชชูมาค่ะ และจะเป็นหลังจากที่ประจำเดือนหมดไป ไม่แน่ใจว่ามันคือประจำเดือนที่ออกมาไม่หมดหรือไม่คะ หรือมันคืออะไรเพราะจะเป็นหลังหมดประจำเดือนประมาณหนึ่งสัปดาห์ค่ะ ไม่คัน ไม่แสบ ไม่มีอาการอื่นใด นอกจากมีกลิ่นแปลก ๆ นิดหน่อยค่ะ // เคยติดเชื้อในระบบทางเดินปัสสาวะค่ะ
สวัสดีค่ะ หากประจำเดือนหมดไป 1 สัปดาห์แล้ว ได้มีตะกอนสีน้ำตาลออกมาเล็กน้อย อาจเป็นเลือดประจำเดือนเก่าที่ค้างอยู่ในมดลูกได้ แนะนำควรสังเกตอาการไปก่อน ซึ่งหากตะกอนสีน้ำตาล มีปริมาณไม่มาก และออกเพียงแค่ 1 วัน ก็ไม่น่าผิดปกติอะไร สำหรับกลิ่นแปลกๆ ก็น่าจะเป็นกลิ่นของเลือดเก่าได้ค่ะนอกจากนี้ อาจเป็นเลือดออกช่วงไข่ตกก็ได้ แต่โดยปกติ เลือดมักออกสีแดง ปริมาณจะไม่มาก และออกเพียงแค่ 1 วันสำหรับการที่เคยติดเชื้อระบบทางเดินปัสสาวะ ไม่น่ามีผลทำให้เกิดตะกอนสีน้ำตาลออกจากช่องคลอดค่ะแต่หากยังคงมีตะกอนสีน้ำตาลออกมาเรื่อยๆ หรือต่อมาได้มีเลือดออกมาผิดปกติ ก็อาจเกิดจากสาเหตุต่างๆ เช่น มีมดลูกอักเสบ มีเนื้องอกมดลูก เยื่อบุโพรงมดลูกเจริญผิดที่ หรือเป็นผลมาจากการใช้ยาฮอร์โมนต่างๆ เป็นต้น ดังนั้น หากยังคงมีเลือดออกมาอีกเรื่อยๆ ก็ควรไปพบแพทย์เพื่อตรวจหาสาเหตุค่ะ นอกจากนี้ หากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ